Sergi Fernández i Ignasi Xandri, quan l’emprenedoria arriba a les postres\nSergi Fernández i Ignasi Xandri, quan l’emprenedoria arriba a les postres\tDestacats\nDos joves berguedans impulsen una línia de gelats i pastissos d’autor per acostar noves propostes dolces al públic.\nTres mones de Pasqua inspirades en la festa berguedana per excel·lència, la Patum, però des d’un punt de vista nou. Aquesta és la proposta que presenten els integrants de Sherbet, Sergi Fernández i Ignasi Xandri, per aquesta Setmana Santa. Fa un any que han iniciat un projecte emprenedor dins del món de la xocolata i la pastisseria i, com no podria ser d’una altra manera, volen aprofitar que Catalunya és un país de tradicions dolces per donar-se a conèixer. Ho fan posant en valor tres dels seus elements identitaris: la qualitat, l’originalitat i la proximitat.\nEls dos joves berguedans s’han emmirallat en la Patum per fer les seves primeres mones però en aquest cas, no en cap de les comparses, sinó en les persones que fan que la imatgeria prengui vida per Corpus. Sí, sí... estem parlant de tres ous de Pasqua vestits amb indumentària patumaire: un geganter, un guitaire i un portador de maça. “Volem aportar el nostre toc distintiu a les tradicionals mones, sense oblidar-nos de la forma típica de l’ou i amb la Patum com a reclam. Hem jugat amb les idees que ens han vingut al cap”, explica el pastisser Sergi Fernàndez. Per als joves emprenedors, és una idea que creuen que pot tenir continuïtat durant les festes del Corpus d’enguany. “Ara les vendrem per Pasqua, però segurament les oferirem també per la Patum, perquè creiem que poden ser un bon regal o unes postres originals per aquelles dates”.\nMés enllà de mones, els joves de Sherbet tenen entre mans d’altres creacions. Però què és Sherbet, s’estaran preguntant. Qui són i d’on vénen? Comencem pel principi. L’Ignasi Xandri i en Sergi Fernàndez són dos joves de 25 anys. Dos berguedans que tot i haver estat veïns des de petits, mai s’havien imaginat que acabarien engegant un negoci junts i molt menys, relacionat amb els gelats i els pastissos. Fa just un any que els seus camins es van unir per posar en marxa una idea que té molt recorregut, i ells, així ho creuen.\nEn Sergi va estudiar restauració a l’escola d’hostaleria de Girona i després de passar per algunes de les millors cuines de Barcelona, França o Madrid –sense oblidar els seus inicis amb en Miquel Márquez al restaurant Sala- tenia clar que volia desenvolupar el seu propi projecte a Berga, casa seva. “Jo volia ser cuiner, però per aquelles coses de la vida estava estudiant empresarials”, relata. Va fer un pensament i va decidir plantar-se davant dels fogons, especialitzant-se des del primer moment en la pastisseria. “Sempre havia tingut clar que volia tenir un negoci propi però abans has d’aprendre molt i per a fer-ho has d’anar amb els millors”, assegura.\nÉs per això que després de treballar amb el Miquel, va passar per la cuina del Celler de Can Roca, per l’obrador del pastisser Josep Maria Rodríguez i pels fogons del restaurant Tickets de Barcelona, entre d’altres. El jove cuiner va incorporar-se com a pastisser a la cuina del restaurant Estany Clar, ja al Berguedà, amb una estrella Michelin, on va sorgir l’oportunitat d’unir-se amb qui és ara el seu soci, l’Ignasi, el fill del Josep i l’Anna, les ànimes del reconegut establiment. “Vaig veure una escletxa amb la incorporació del Sergi a la cuina dels meus pares”, explica l’Ignasi, qui havia treballat en el camp de l’administració i la direcció d’empreses. “Aquí a l’Estany Clar teníem l’oportunitat d’engegar la nostra línia amb una infraestructura per treballar, però també amb una marca i un renom”, afegeix. I així ho han fet. Fa un any que caminen junts com a Sherbet, un projecte que asseguren que no s’hauria engegat sense l’Ana Lobato, la parella d’en Sergi, també dins del món de la gastronomia.\nSherbet treballa elaborant la part dolça del restaurant Estany Clar, però també en una línia paral·lela que vol trencar la barrera que la població general té amb l’alta gastronomia i, concretament, amb una gamma de postres d’autor amb valor afegit. “Nosaltres volem endolcir el món amb una proposta nostra, única. Unes postres d’autor que són una aposta per l’alta gastronomia però amb l’objectiu de fer més petita la distància que hi ha entre aquest tipus de cuina i els berguedans”, expliquen.\nCom? Es preguntaran. Doncs de moment traient al mercat una gran varietat de gelats que busquen cridar l’atenció dels comensals i demostrar que és possible que un bon gelat, artesà, de qualitat i amb sabors originals, entri a la taula de casa.\nEls primers passos els van realitzar amb l’elaboració d’aquests gelats, promocionant-los a fires i esdeveniments gastronòmics i també venent-los al públic general. Ara ja treballen per a cobrir la demanda que els ha sorgit de professionals del sector. “Ens hem trobat que hi ha restauradors que ens demanen el producte i comencem a servir-los per arribar allà on se’ns reclama”, destaquen. Elaboren des de gelats de sabors tradicionals com els de vainilla, nata o torró, a d’altres més poc habituals com els de llimona i alfàbrega, xocolata blanca amb pebre rosa, trompeta de la mort o fulla de roure. “És una cuina d’autor que intentem que sigui original”, asseguren. “Volem un producte de qualitat i amb textures i sabors que puguin sorprendre, però que puguin ser acceptats pel consumidor, sense excedir-nos, i amb una presentació única i que faci que els clients hagin de tornar-nos a buscar a nosaltres per repetir l’experiència”, afegeixen.\nDesprés dels gelats, van arribar els torrons i ara, estan a punt de treure a la llum una nova línia de pastissos que també seguirà la seva filosofia. En volen un exemple? S’imaginen servir a taula, en un àpat familiar, un pastís amb forma de llimona fet amb llimona, xocolata blanca, alfàbrega i amb una magdalena d’oli d’oliva i pannacotta de cardamom al seu interior? Doncs estiguin atents a les novetats dels dos joves emprenedors. “Jo no em copio les receptes, busco el que a mi m’agradaria i com m’agradaria, i a partir d’aquí intentem que sigui realitat”, explica el pastisser. “A més a més, garantim productes de qualitat, un procediment totalment artesanal i una imatge molt acurada, que és molt important”, afegeix. On es poden comprar aquestes postres, es preguntaran. De moment, a través de la seva pàgina web (sherbet.cat), amb repartiment a domicili al Berguedà i diversos punts de venda a Catalunya, i físicament al restaurant Estany Clar.\nEls dos joves tenen altres projectes entre mans i, segurament, corda per a molt temps. Una de les propostes que estan plantejant és la possibilitat d’obrir un espai de degustació durant la temporada d’estiu a la terrassa de l’Estany Clar, on oferiran els seus gelats i altres dolços. I, qui sap, potser algun dia seran els impulsors de la primera gelateria a Berga. De moment, però, són conscients de la realitat i, tot i que es mostren satisfets de la bona acollida per part dels seus compradors i del públic general, saben que han de continuar treballant.\n“De mica en mica volem aconseguir acostar el nostre producte a tothom. Hem vist, en algunes fires on hem participat, que la gent s’interessa pel que fem i que s’accepti que venguem una bola de gelat amb una crema del que sigui servida amb sifó i algun acompanyament, fugint de la típica terrina de gelat”, relaten. “I no només al públic més jove, sinó també a la franja de gent adulta que potser ens pensàvem que seria més complicat accedir-hi”, conclouen.\nAh! I per què Sherbet? Per rememorar com va anomenar-se el primer gelat a l’antiga Pèrsia, el 400 abans de Crist.\nMés en aquesta categoria: « Ricard Figueras, productor, director i guionista de cinema Sally Poulson, artista i professora d’anglès »


**L’ història de les religions ens diu que la persona humana des de sempre ”ha buscat a Déu“! Sovint sentim a dir, o nosaltres mateixos hem estat temptats de dir: ---> ‘JO NO CREC EN DÉU!‘\nEl problema no està tant en creure o no creure en Déu, com creure que:\n---> ‘ ÉS DÉU QUI CREU EN LA PERSONA HUMANA! ‘. Sí, per increïble que ens pugui semblar: Déu compta amb nosaltres!... L’amor de Déu és totalment gratuït. No demana res a canvi. De nosaltres depèn obrir-li la porta o no... que conti o no en la nostra vida, que sigui Algú important o no... Heus aquí el drama de la humanitat des dels seus orígens : Déu en busca de l’home i l’home fugint de la seva presència. Ho explica molt bé les primeres pàgines de la Bíblia : “... el cridà: on ets?. Vaig nu, he tingut por i m’he amagat!”(Gèn.3,9-10). El problema doncs, resideix en quina imatge ens fem de Déu ( Pare o Jutge; Tendresa o Càstig; Immensa Joia o Por etc...).L’evangeli de Joan, explica aquest drama amb una terrible sentència : “Ha vingut a casa seva i els seus no l’han acollit” ( Jo 1,11). Drama del principi de la humanitat, drama del nostre segle! ¿‘Quin Déu esperem en aquest Nadal’? ** Els “místics” i, els “espirituals”han intuït que molt de la felicitat de la persona humana depèn de l’acollida que fem o deixem de fer a aquest ‘Amor Gratuït que Déu ens regala’, i, literalment s’han deixat captivar... així, per ex. aquest místic musulmà que ens explica: “He buscat Déu tota la meva vida i, ara que arribo al final descobreixo que és Ell qui m’ha buscat, qui m’ha esperat...” o, aquest altre místic cristià quan diu: “... al veure que no podíem anar cap a Ell, Déu ha vingut a nosaltres... s’ha entregat a nosaltres...no pel coneixement sinó per l’amor” (Tomàs Merton).I, de nou, ens podem demanar:¿’Quin Déu esperem en aquest Nadal’?\n** Els qui em coneixeu, sabeu que m’agrada il·lustrar el que vull dir amb l’exemple d’alguna Persona, una Paràbola o un Conte... doncs bé, avui us vull parlar d’una persona que m’ha marcat a foc i de la que em considero un dels seus deixebles, us parlo d’en Carles de Foucauld del que aquest 1er. de desembre em començat a celebrar el ‘Centenari de la seva mort’... ¿Quina és la seva història? ¿Quina era l’ imatge que tenia de Déu?... Home de joventut lleugera, un bon dia es deixà trobar per Déu. Ho explica així, llegint la Paràbola del Pastor que ha trobat la seva ovella ( Llc. 15,3-7 ),exclama:\n“... és ben bé la meva història, oh Déu meu, ets tu qui m’has buscat, retrobat,tornat a casa...Que en sóc de feliç! Quin destí tan engrescador! Quina borratxera d’amor!...”.I, cent anys abans que SAU ens regalés una de les peces més emblemàtiques del seu repertori musical: “ Boig per Tu!”... del fons del cor d’en Carles de Foucauld, sortirà aquesta pregària que crema: “Boig per Tu! Sí, estic boig per Tu! Fes que jo sigui un boig del Teu amor!...”I, content com el Pastor de la Paràbola que ha trobat el seu tresor perdut, escriurà a un amic seu: “...Vaig de cul per aquest Jesús de Nazaret crucificat fa 1900 anys! I, vull passar tota la meva vida imitant-lo...”\n** És evident doncs, que el problema, no és tant “ si crec en Déu o no hi crec “ sinó, em creure’m de veritat que “ Déu creu en mi “ i que m’estima sense condicions, em “bogeria!”fins el punt de “perdre’s” pera mi!... ------->AQUEST NADAL: ¿estaré a l’altura d’acollir un amor tant increïblement gratuït?; ¿un amor capaç de transformar tots els punts cardinals de les religions, i, totes les meves conviccions i certeses?; ¿ acollir l’Infinita Tendresa de Déu d’aquest Déu fet Carn Humana, Divinament Humana?...\nBON NADAL DE TOT COR!!!!!!!!!!!!!! Rebeu una molt forta abraçada.


Un exemple de comunicació social cultural: Micromecenatge Sense Sostre\nAvui portem un exemple de comunicació social cultural: a inicis de l’any 2017, les productores audiovisuals catalanes Alhena Productions i Atiende Films contacten amb La Clara Comunicació per veure la possibilitat de treballar plegades la comunicació del micromecenatge per al film «Sense Sostre», previst en rodatge el novembre de 2017. El film compta amb el total suport de la Fundació Arrels, que hi participarà aportant l’experiència i acting d’antics usuaris i ara voluntaris de la Fundació, així com suport documental, comunicatiu i de relacions externes.\nUn magnífic cas per explicar de quina manera, s’ha treballat un projecte comunicatiu cultural social. A continuació, us resumim les principals línies d’actuació que va tenir la tasca:\nEls objectius de la campanya eren varis, per ordre d’importància:\nLa consecució del pressupost marcat durant la campanya de micromecenatge: 30.000 euros en total.\nLa difusió de la problemàtica del sensellarisme, objectiu bàsic del film.\nLa difusió del projecte del film, que necessitava sumar més suports.\nPer a l’acompliment dels objectius es varen dur a terme les següents accions:\nSelecció i tria de la plataforma de suport de la campanya de micromecenatge: després de documentar-nos i establir relacions amb vàries plataformes, com Verkami o Goteo, finalment es va optar per usar la plataforma Stockcrowd, que venia reforçada per la Fundació Catalunya Cultura, una de les entitats que recolzava el projecte.\nEdició i continguts del web i actualitzacions de la campanya de micromecenatge: amb tot el suport per part de les dues productores i la Fundació Arrels, es va determinar la campanya de micromecenatge; l’objectiu econòmic a aconseguir; es varen establir les recompenses dels participants; es van redactar tots els continguts necessaris per a comunicar el micromecenatge; i es va donar suport en l’actualització dels posts que marcaven les novetats i noves fites aconseguides durant la campanya.\nAccions de comunicació via mailing: durant tot el període de comunicació, que va anar del mes de febrer al mes de maig de 2017, es varen realitzar diferents mailings, enfocats a públics objectius diferents, demanant suport al projecte, tant econòmic com de difusió. Es va fer un treball de públics, diferenciant-ne els següents:\nFFF: family, friends and fans\nPúblic social: públic sensibilitzat amb les accions per la transformació social.\nPúblic cultural: públic sensibilitzat amb els productes culturals d’alta qualitat.\nCampanya de xarxes socials: es va configurar una estratègia de xarxes socials, seleccionant els canals més adequats al projecte, els millors timings i es va construir una Guia de l’Ambaixador, amb exemples de tuits i posts, fotografies i vídeos adequats per a difondre i viralitzar el xarxes. La Guia es va distribuir per diferents canals: des de la plataforma web fins a canals molt més personals com els mailings abans esmentats o la difusió via WhatsApp a agents receptius.\nAccions de Relacions Públiques: així mateix, es va construir una estratègia per arribar a empreses, institucions i col·lectius afins. S’hi va arribar de diferents maneres:\nVia personal: es varen establir diferents contactes amb institucions relacionades amb el sensellarisme i l’acció social en general, per donar a conèixer el projecte i presentar totes les possibilitats de col·laboració: suport econòmic, suport institucional i suport comunicatiu.\nPresentació: es va elaborar un Dossier de Presentació del projecte, per fer-lo arribar a contactes menys personals, però als que explicar el projecte i oferir-los igualment, la possibilitat de conèixer a fons la iniciativa i sumar-hi suports.\nActe d’inici de campanya: es va platenjar i idear un acte d’inici de campanya, celebrat el 25 de febrer de 2017 a la seu de la Fundació Arrels, on els protagonistes de la pel·lícula: actors, directors, productors i secundaris van poder explicar de pròpia veu el projecte. A l’acte hi van assistir entitats, supporters, premsa…\nGabinet de premsa: es va configurar i definir l’estratègia d’una campanya de premsa per aconseguir difondre la iniciativa i que ajudés, arribant als targets més desconeguts, a aconseguir el pressupost econòmic de 30.000 euros necessaris per al rodatge. Es va configurar una base de dades específica, amb periodistes de tot tipus de mitjans, però especialitzats en les àrees de:\nEs va llançar dues notes de premsa: la primera per la festa de llançament (acció de RP inclosa) i posteriorment una de la campanya sobre el micromecenatge, amb un tractament molt delicat que primava la funció social de la pel·lícula i en segon terme, la qualitat artística de la mateixa.\nLa consecució del pressupost marcat durant la campanya de micromecenatge: 30.689 euros en total.\nL’alt impacte. Malgrat ser un film que es roda en català, la repercussió de la campanya es va veure en mitjans estatals (Agencia EFE, Cuatro.com, ABC…); es va primar en tot moment la funció pública del film, exposant una problemàtica sovint oblidada, especialment en el món del cinema, i malgrat aquest plantejament, va aconseguir aparèixer a un munt de mitjans, tant socials com culturals; i creiem que el projecte i la seva comunicació no van perdre mai de vista els protagonistes de la història i el conflicte, antics sense llar, que es van implicar i bolcar completament en el projecte, ajudant en entrevistes, donant suport al acte d’inici de campanya, i a la fi, implicant-se en la comunicació, el que va esdevenir en uns magnífics resultats de premsa amb ells, com a protagonistes, que era l’essencial.\nPer altra banda, creiem molt destacable el suport tant econòmic com comunicatiu, que gràcies a la difusió vam tenir per part de molts col·lectius: en destaquem aquells que han volgut fer-se públics, però sense desmerèixer els col·lectius i entitats, que varen donar suport de manera anònima: Auditories Tècniques BCN, Barcelona en Comú Gràcia, Càritas, CCONG Ajuda al Desenvolupament, Cineclub Manresa, Club Cinema Castellar del Vallès, El Casal Fundació Privada, El Rei Borni, Fundació Catalunya Cultura, 9.5 m.m., etc.\nEl rodatge i muntatge del film s’ha efectuat durant la primavera i estiu de 2018. Els desitgem molts d’èxits!\nI què? Us ha semblat ben treballat aquest exemple de comunicació social cultural?\nclients de La Clara Comunicació Sense Sotre film Alhena Productions Pep Garrido Xesc Cabot Atiende Films\nNewer Post La vida al centre (sense autoenganyar-se)\tOlder Post Activisme a la XES!


Set maneres d’invertir en la teua salut sense grans esforços - El Blog de Caixa Popular\nSet maneres d’invertir en la teua salut sense grans esforços\ncaixapopular 2020-09-21T11:36:48+02:00 15 de setembre de 2020|A tu lado, Al teu costat|\nCuidar-se un mateix hauria de ser una prioritat per a tots. Des de Caixa Popular ens hem proposat presentar-te set maneres d’impulsar la teua pròpia cura per a invertir en un futur saludable. Perquè, tot i que tindre una bona salut pot estar lligat a la genètica, també està relacionat directament amb la teua capacitat de fer una vida saludable.\nFer exercici, seguir una alimentació equilibrada, mantindre una actitud positiva i saber gestionar les emocions són elements clau per a gaudir d’un bon estat de salut.\nL’equilibri físic i emocional, important per a la salut\nMou-te, el cos ho necessita.\nFer exercici periòdicament és important. Com a mitjana, es recomana practicar esport 3 vegades per setmana. Aquesta pràctica t’ajudarà a previndre malalties cardiovasculars i, també, a combatre la depressió.\nQuan aconseguisques que l’esport siga part de la teua rutina, descobriràs que la teua energia augmenta i que pots controlar el pes.\nDescansar, clau per a gaudir de bona salut.\nAconseguir dormir entre set i huit hores diàries hauria de ser una meta en la teua vida diària. Durant les hores de son, el cervell i els òrgans vitals també descansen. Els científics han assegurat que aquesta pràctica ens fa augmentar les capacitats, som més productius, tenim més bon estat d’ànim, ens protegeix el cor i ens estimula la memòria.\nSegueix una alimentació variada i equilibrada.\nMenjar entre cinc i sis vegades al dia fruita i verdura és ideal per a la nostra salut. A més, hem de prioritzar el menjar fresc davant dels ultraprocessats i introduir més aliments saludables, com els cereals integrals i el peix. D’altra banda, és cert que hem de tractar de minimitzar el consum de carn roja, no saltar-nos menjades i, si tenim la temptació de picar alguna cosa fora de les menjades, el més adequat i equilibrat és buscar una peça de fruita o fruita seca natural.\nArranca el dia amb un got d’aigua\nBeure un got d’aigua tan bon punt ens alcem ajuda el cos a recuperar la hidratació que ha perdut durant les hores de son. Durant la resta del dia, els especialistes parlen de beure, com a mínim, dos litres d’aigua. Gràcies a aquest hàbit saludable, podem reduir els pica-pica de menjars innecessaris i, normalment, protagonistes dels nostres excessos de colesterol, calories, sucres… A més, l’aigua ens ajudarà a fer la digestió, a evitar el restrenyiment i a gaudir d’una pell més elàstica.\nRiu i somriu tant com pugues\nSegons la Societat Espanyola de Neurologia (SEN), podem arribar a gaudir de 16 tipus diferents de somriures i riures. Tots tenen beneficis per a la nostra salut, encara que el riure més sincer serà el que més beneficis ens aportarà. Gràcies al riure i al somriure, s’activa el sistema cardiovascular, s’activen els músculs facials i es redueix l’estrés, a més de fer-nos sentir millor sempre.\nRelaxar-se és una tècnica molt valuosa\nSer capaç de mantindre la calma és tan important com difícil, de vegades. Tracta de reservar, almenys, cinc minuts al dia per a dedicar-te a buscar la màxima relaxació del cervell i del cos. És el moment de pensar i reflexionar, i de deixar la ment en blanc, tancar els ulls i viatjar fins a un lloc o un moment que t’agrade i et genere pau interior. Si penses que això és el menys important de tot el que hem esmentat fins ara, et recordem que la relaxació et pot ajudar a reduir la tensió sanguínia, la depressió i l’ansietat, mals molt comuns hui dia i amb conseqüències molt negatives per a la nostra salut.\nLa millor arma contra els bacteris és la higiene\nGràcies a uns bons hàbits higiènics, es poden reduir considerablement les possibilitats de contagi de malalties, com ara grips i altres tipus d’infeccions produïdes per bacteris i gèrmens. Per tant, acostuma a llavar-te les mans sovint, tracta de tapar-te sempre el nas quan esternudes i la boca quan tusses.\nA més, tothom sap que, per més prevenció que tinguem, és inevitable caure malalts, fet que, a més, ens enfortirà el sistema immunitari. Per això, de vegades invertir en una assegurança privada de salut es converteix en un complement interessant per a moltes persones. Tots els clients de Caixa Popular poden accedir a alguna de les assegurances de salut que comercialitza l’asseguradora RGA, amb un quadre mèdic amb més de 19.000 especialistes.


CVS Tot Ordinadors, informa als usuaris que compleix amb la vigent normativa de protecció de dades, i amb caràcter especial, amb la Llei Orgànica 15/1999, del 13 de Desembre, de Protecció de Dades de Caràcter Personal, la Llei 34/2002.\nD'acord amb el disposat en la normativa vigent, CVS només recull les dades estrictament necessàries per a oferir els serveis derivats de la seva activitat i altres prestacions, serveis i activitats atribuïdes per la Llei.\nLa present política de protecció de dades podrà variar amb el temps a causa dels possibles canvis legislatius, jurisprudencials o dels criteris seguits per l'Agència Espanyola de Protecció de Dades i/o l'autoritat competent a cada moment. És per això que CVS es reserva el dret a modificar el present avís legal per a adaptar-lo a novetats legislatives o jurisprudencials que es troben vigents en el moment precís que s'accedeixi als websites, així com a pràctiques del sector.\nEn els anteriors supòsits CVS anunciarà, en aquesta pàgina web, els canvis introduïts amb la suficient antelació a la seva posada en pràctica.\nTotes les dades proporcionades mitjançant correu electrònic o formularis electrònics seran tractats segons la normativa vigent sobre protecció de dades personals, i en tot cas, tindran el caràcter de confidencial pel personal de CVS que gestioni aquesta informació.\nMitjançant la implementació dels formularis inclosos en els diferents websites, relatius a serveis oferts per CVS, els usuaris accepten la inclusió i tractament de les dades que proporcionin en un fitxer de dades de caràcter personal, del que és titular CVS, podent-se exercir els drets pertinents segons la clàusula següent.\nSant Llorenç, 10 Baixos . 08202 Sabadell . Barcelona . Espanya (PROTECCIÓ DE DADES)\nAixí mateix, si un usuari no desitja rebre informació via correu electrònic o qualsevol altre mitjà, podrà comunicar-ho, per qualsevol mitjà del que quedi constància de la seva recepció, a CVS, a l'adreça indicada.\nExclusivament dades de contacte (caràcter bàsic), com són el nom, cognom i e-mail. Aquesta informació és rebuda per CVS i mai és venuda, cedida o arrendada a altres empreses, exceptuant el cas lògic per a la prestació del servei.\nCVS és responsable d'aquests fitxers de dades de caràcter personal, creats per i per a CVS, amb les finalitats de realitzar el manteniment i gestió de la relació amb els usuaris, informació i distribució dels productes de l'organització, així com la realització d'activitats diverses.\nEn el seu cas, es sol·licitarà als usuaris el seu consentiment perquè CVS pugui fer ús de les seves dades a fi de remetre-li informació relativa a l'entitat, a les activitats que desenvolupa o a altres temes relacionats.\nL'introduir les dades en alguna o algunes de les fulles de captació de dades implica l'acceptar les presents condicions d'ús i política de privacitat, donant per entès que ha estat informat de les condicions d'ús i avís legal de les mateixes i que es compromet al seu sencer compliment durant la navegació i participació a www.CVS.com.\nAixí mateix, i tret que s'hagi informat a l'usuari de la possible existència de cessions de les seves dades a tercers, i s'hagi recaptat el seu consentiment a les mateixes, en cap cas, excepte els casos emparats per la legislació vigent, cap tercer aliè a CVS tindrà accés, sense el consentiment exprés dels usuaris, a les seves dades personals i/o de navegació. En la resta dels casos CVS col·laborarà perquè els tercers compleixin amb la legislació vigent, si bé la responsabilitat serà exigible als citats tercers.\nCVS no ven, lloga o cedeix les dades personals dels usuaris d'aquesta web, a excepció del cas que sigui necessari per a la pròpia prestació del servei.\nCVS no ven, lloga o cedeix els e-mails dels seus usuaris a altres empreses, a excepció del cas que sigui necessari per a la pròpia prestació del servei.\nOcasionalment, CVS envia un e-mail notificant millores, novetats o ofertes, que es produeixin en aquesta pàgina web de CVS.\nEn qualsevol moment poden donar-se de baixa enviant un e-mail a cvs@anunzia.com (consignar l'adreça pel departament corresponent).\nEls usuaris estaran obligats a fer un ús raonable dels serveis o continguts, sota el principi de bona fe i amb respecte a la legalitat vigent, a la moral, a l'ordre públic, als bons costums, als drets de tercers o de la pròpia CVS, tot això segons les possibilitats i fins pels quals estan concebuts.\nCVS no assumeix responsabilitats, ja siguin directes o indirectes, per dany emergent o lucre cessant, derivades del mal ús dels serveis o continguts realitzat pels usuaris o tercers.\nEn compliment del deure d'informació contemplat en l'article 10 de la vigent Llei 34/2002, del 11 de juliol, de Serveis de la Societat de la Informació i de Comerç Electrònic, li comuniquem que el responsable de la web, des d'on pot descarregar diferents aplicacions, és CVS, amb Nif B63089981, amb domicili al carrer Sant Llorenç, 10 Baixos . 08202 Sabadell . Barcelona . Espanya, amb domini d'Internet www.cvs.es, inscrit en el registre corresponent, atenent a comunicacions dels usuaris i/o interessats a la següent adreça de correu electrònic: cvs@anunzia.com.\nLa utilització de la web atribueix la condició d'usuari, i implica l'acceptació plena i sense reserves de totes i cadascuna de les disposicions incloses en aquest Avís Legal en la versió publicada per CVS en el mateix moment que l'usuari accedeixi a la web. En conseqüència, l'usuari ha de llegir atentament el present Avís Legal en cadascuna de les ocasions que es proposi utilitzar la web, ja que pot patir modificacions.\nCVS no es fa responsable de les webs no pròpies a les quals es pot accedir mitjançant vincles "links" o de qualsevol contingut posat a disposició per tercers.\nQualsevol ús d'un vincle o accés a una web no pròpia és realitzat per voluntat i risc exclusiu de l'usuari i CVS no recomana ni garanteix cap informació obtinguda a través d'un vincle aliè a CVS, ni es responsabilitza de cap pèrdua, reclamació o perjudici derivat de l'ús o mal ús d'un vincle, o de la informació obtinguda a través d'ell, incloent altres vincles o webs, de la interrupció en el servei o en l'accés, o de l'intent d'usar o usar malament un vincle, tant al connectar a la web d'CVS, com a l'accedir a la informació d'altres webs des de la web d'CVS.\nCVS pot introduir en qualsevol moment millores i/o canvis en els serveis o continguts.\nCVS ha obtingut la informació i els materials inclosos a la web de fonts considerades com a fiables, però, si bé s'han pres les mesures corresponents per a assegurar que la informació continguda sigui correcta, no garanteix que sigui exacta i actualitzada.\nTambé s'adverteix que els continguts d'aquesta web, tenen finalitat informativa en quant a la qualitat, situació, allotjament, serveis i tarifes d'CVS.\nCVS declina qualsevol responsabilitat en cas que existeixin interrupcions o un mal funcionament dels serveis o continguts oferts a Internet, qualsevol que sigui la seva causa. Així mateix, CVS no es fa responsable per caigudes de la xarxa, pèrdues de negoci a conseqüència d'aquestes caigudes, suspensions temporals del fluid elèctric o qualsevol altre tipus de dany indirecte que li pugui ser causat als usuaris per causes alienes a CVS.\nCVS no declara ni garanteix que els serveis o continguts siguin interromputs o que estiguin lliures d'errors, que els defectes siguin corregits, o que el servei o el servidor que ho posa a disposició estiguin lliures de virus o altres components nocius, sense perjudici de que CVS realitza els seus millors esforços per a evitar aquest tipus d'incidents.\nEls continguts prestats per CVS, així com els continguts abocats en la xarxa a través de les seves pàgines web, constitueixen una obra en el sentit de la legislació sobre propietat intel·lectual pel que es troben protegits per les lleis i convenis internacionals aplicables en la matèria.\nQueda prohibida qualsevol forma de reproducció, distribució, comunicació pública, transformació, posada a disposició i, en general, qualsevol altre acte d'explotació pública referit tant a les pàgines web com als seus continguts i informació, sense l'exprés i previ consentiment i per escrit de CVS.\nEn conseqüència, tots els continguts que es mostren en els diferents websites i especialment, dissenys, textos, gràfics, logotips, icones, botons, programari, noms comercials, marques, dibuixos industrials o qualsevol altre signe susceptible d'utilització industrial i comercial, estan subjectes a drets de propietat intel·lectual i industrial de CVS o de tercers titulars dels mateixos que han autoritzat degudament la seva inclusió en els diferents websites.\nQueda prohibit tot acte per virtut del qual els usuaris dels serveis o continguts puguin explotar o servir-se comercialment, directa o indirectament, en la seva totalitat o parcialment, de qualsevol dels continguts, imatges, formes, índexs i altres expressions formals que formin part de les pàgines web sense permís previ i per escrit de CVS.\nEn concret, i sense caràcter exhaustiu, queden prohibits els actes de reproducció, distribució, exhibició, transmissió, retransmissió, emissió en qualsevol forma, emmagatzematge en suports físics o lògics (per exemple, disquets o disc dur d'ordinadors), digitalització o posada a disposició des de bases de dades diferents de les pertanyents a les autoritzades per CVS, així com la seva traducció, adaptació, arranjament o qualsevol altra transformació d'aquestes opinions, imatges, formes, índexs i altres expressions formals que es posin a la disposició dels usuaris a través dels serveis o continguts, en tant tals actes estiguin sotmesos a la legislació aplicable en matèria de Propietat intel·lectual, industrial o de protecció de la imatge.\nCVS és lliure de limitar l'accés a les pàgines web, i als productes i/o serveis en elles oferts, així com la consegüent publicació de les opinions, observacions, imatges o comentaris que els usuaris puguin fer-li arribar a través de l'e-mail.\nCVS, en aquest sentit, podrà establir, si ho considera oportú, sense perjudici de l'única i exclusiva responsabilitat dels usuaris, els filtres necessaris a fi d'evitar que a través de les seves pàgines web puguin abocar-se a la xarxa continguts o opinions, considerats com racistes, xenòfobs, discriminatoris, pornogràfics, difamatoris o que, de qualsevol manera, fomentin la violència o la disseminació de continguts clarament il·lícits o nocius.\nAquells usuaris que enviïn a les pàgines web de CVS, al seu departament de suggeriments, observacions, opinions o comentaris per mitjà del servei de correu electrònic, tret que expressin de manera certa i inconfusible el contrari, en els casos en els quals per la naturalesa dels serveis o continguts això sigui possible, s'entén que autoritzen a CVS per a la reproducció, distribució, exhibició, transmissió, retransmissió, emissió en qualsevol format, emmagatzematge en suports físics o lògics (per exemple, disquets o disc dur d'ordinadors), digitalització, posada a disposició des de bases de dades pertanyents a CVS, traducció, adaptació, arranjament o qualsevol altra transformació de tals observacions, opinions o comentaris, per tot el temps de protecció de dret d'autor que estigui previst legalment. Així mateix, s'entén que aquesta autorització es fa a títol gratuït, i que pel sol fet d'enviar per e-mail tals observacions, opinions o comentaris, els usuaris declinen qualsevol pretensió remuneraria per part de CVS.\nD'acord amb lo assenyalat en el paràgraf anterior, CVS queda autoritzada igualment per a procedir a la modificació o alteració de tals observacions, opinions o comentaris, a fi d'adaptar-los a les necessitats de format editorial de les pàgines web, sense que per això pugui entendre's que existeix en absolut qualsevol tipus de lesió de qualsevol de les facultats morals de dret d'autor que els usuaris poguessin ostentar sobre aquelles.\nQueden prohibits qualsevol dels recursos tècnics, lògics o tecnològics per virtut dels quals un tercer pugui beneficiar-se, directa o indirectament, amb o sense lucre, de tots i cadascun dels continguts, formes, índexs i altres expressions formals que formin part de les pàgines web, o de l'esforç portat a terme per CVS pel seu funcionament. En concret, queda prohibit tot link, hyperlink, framing o vincle similar que pugui establir-se en direcció a les pàgines web de CVS, sense el consentiment previ, exprés i per escrit de CVS. Qualsevol trasgressió del disposat en aquest punt serà considerada com a lesió dels legítims drets de Propietat intel·lectual de CVS sobre les pàgines web i tots els continguts de les mateixes.\nCVS no assumirà responsabilitat alguna davant conseqüències derivades de les conductes i actuacions abans citades, de la mateixa manera que no assumirà responsabilitat alguna pels continguts, serveis, productes, etc,... de tercers als quals es pugui accedir directament o a través de banners, enllaços, links, hyperlinks, framing o vincles similars des dels websites de CVS.\nEn compliment de la Llei 34/2002, de 11 de juliol, de Serveis de la Societat de la Informació i de Comerç Electrònic (LSSI-CE), CVS Tot Ordinadors SL informa que és titular del lloc web www.cvs.es/. D'acord amb l'exigència de l'article 10 de l'esmentada Llei, CVS Tot Ordinadors SL informa de les següents dades:\nEl titular d'aquest lloc web és CVS Tot Ordinadors SL, amb CIF B63089981 i domicili social al C / SANT LLORENÇ 10 LOCAL 08202, SABADELL (BARCELONA), inscrita al Registre Mercantil. L'adreça de correu electrònic de contacte amb l'empresa és: info@cvs.es.\nLa navegació, accés i ús pel lloc web de CVS Tot Ordinadors SL confereix la condició d'usuari, per la que s'accepten, des de la navegació pel lloc web de CVS Tot Ordinadors SL, totes les condicions d'ús aquí establertes sense perjudici de l'aplicació de la corresponent normativa d'obligat compliment legal segons el cas.\nEl lloc web de CVS Tot Ordinadors SL proporciona gran diversitat d'informació, serveis i dades. L'usuari assumeix la seva responsabilitat en l'ús correcte de la pàgina web. Aquesta responsabilitat s'estendrà a:\n- La veracitat i licitud de les informacions aportades per l'usuari en els formularis facilitats per CVS Tot Ordinadors SL per l'accés a determinats continguts o serveis oferts pel web.\n- L'ús de la informació, serveis i dades ofertes per CVS Tot Ordinadors SL contràriament a allò disposat per les presents condicions, la Llei, la moral, els bons costums o l'ordre públic, o que de qualsevol altre forma pugui suposar lesió dels drets de tercers o de la mateixa funcionament del lloc web.\nCVS Tot Ordinadors SL no es fa responsable de l'contingut dels llocs web als quals l'usuari pugui accedir a través dels enllaços establerts en el seu lloc web i declara que en cap cas procedirà a examinar o exercitar cap tipus de control sobre el contingut de altres llocs de la xarxa. Així mateix, tampoc garantirà la disponibilitat tècnica, exactitud, veracitat, validesa o legalitat de llocs aliens a la seva propietat als quals es pugui accedir per mitjà dels enllaços.\nCVS Tot Ordinadors SL declara haver adoptat totes les mesures necessàries per evitar qualsevol dany als usuaris del seu lloc web, que poguessin derivar-se de la navegació pel seu lloc web. En conseqüència, CVS Tot Ordinadors SL no es fa responsable, en cap cas, dels eventuals danys que per la navegació per Internet pogués patir l'usuari.\nCVS Tot Ordinadors SL es reserva el dret a realitzar les modificacions que consideri oportunes, sense avís previ, en el contingut del seu lloc web. Tant pel que fa als continguts de la pàgina web, com en les condicions d'ús de la mateixa. Aquestes modificacions podran realitzar-se a través del seu lloc web per qualsevol forma admissible en dret i seran d'obligat compliment durant el temps en què es trobin publicades en la web i fins que no siguin modificades vàlidament per altres posteriors.\nDe conformitat amb el que estableix la normativa vigent en Protecció de Dades de Caràcter Personal, l'informem que les seves dades seran incorporades a sistema de tractament titularitat de CVS Tot Ordinadors SL amb CIF B63089981 i domicili social situat en C / SANT LLORENÇ 10 LOCAL 08202, SABADELL (BARCELONA), amb la finalitat de poder facilitar, agilitzar i complir els compromisos establerts entre ambdues parts. En compliment amb la normativa vigent, CVS Tot Ordinadors SL informa que les dades seran conservades durant el termini estrictament necessari per complir amb els preceptes esmentats anteriorment.\nD'acord amb els drets que li confereix l'la normativa vigent en protecció de dades podrà exercir els drets d'accés, rectificació, limitació de tractament, supressió, portabilitat i oposició a el tractament de les seves dades de caràcter personal així com de l'consentiment prestat per al tractament dels mateixos, dirigint la seva petició a l'adreça postal indicada més amunt o a l'correu electrònicinfo@cvs.es. Podrà dirigir-se a l'Autoritat de Control competent per a presentar la reclamació que consideri oportuna.\nCVS Tot Ordinadors SL per si mateixa o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos; marques o logotips, combinacions de colors, estructura i disseny, selecció de materials usats, programes d'ordinador necessaris per al seu funcionament, accés i ús, etc.), titularitat de CVS Tot Ordinadors SL. Seran, per tant, obres protegides com a propietat intel·lectual per l'ordenament jurídic espanyol, serà d'aplicació tant la normativa espanyola i comunitària en aquest camp, com els tractats internacionals relatius a la matèria i subscrits per Espanya.\nTots els drets reservats. En virtut del que disposa la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d'aquesta pàgina web, amb fins comercials, en qualsevol suport i per qualsevol mitjà tècnic, sense l'autorització de CVS tot Ordinadors SL.\nL'usuari es compromet a respectar els drets de Propietat Intel·lectual i Industrial titularitat de CVS Tot Ordinadors SL. Podrà visualitzar els elements de el portal i fins i tot imprimir-los, copiar-los i emmagatzemar-los al disc dur del seu ordinador o en qualsevol altre suport físic sempre que sigui, única i exclusivament, per al seu ús personal i privat. L'usuari haurà d'abstenir-se de suprimir, alterar, eludir o manipular qualsevol dispositiu de protecció o sistema de seguretat que estigués instal·lat a les pàgines de CVS Tot Ordinadors SL.\nCVS Tot Ordinadors SL es reserva, així mateix, la facultat de presentar les accions civils o penals que consideri oportunes per la utilització indeguda del seu lloc web i continguts, o per l'incompliment de les presents condicions.\nLa relació entre l'usuari i el prestador es regirà per la normativa vigent i d'aplicació en el territori espanyol. De sorgir qualsevol controvèrsia les parts podran sotmetre els seus conflictes a arbitratge o acudir a la jurisdicció ordinària complint amb les normes sobre jurisdicció i competència al respecte. CVS Tot Ordinadors SL té el seu domicili a BARCELONA, Espanya.


Elementor #6915 - Dynamics UPC Manresa\nEls responsables d'equip són els encarregats de gestionar i coordinar a l'equip per aconseguir el nostre objectiu, dirigint les tasques i administrant el temps dedicat a cada tasca\nEstudiant Eng. Automoció\nEl departament d'aerodinàmica s'encarrega del disseny i fabricació de tots els elements aerodinàmics de l'cotxe amb l'objectiu que l'aire flueixi de manera que s'optimitzi el rendiment de l'cotxe\nEstudiant Eng. d'Automoció\nEstudiant Eng. Mecànica\nEl departament de dinàmica s'encarrega del disseny i la fabricació de sistema de direcció, suspensió i frenada, a més de testejar el funcionament de tots ells\nGiuliano E. Bricco\nEl departament d’electrònica s’encarrega tant del software, que s’encarrega de la telemetria, el mapa del motor, l’anàlisi de dades i la programació del cotxe, com el hardware, que s’encarrega del cablejat, el disseny de PCB i els dashware\nEstudiant Eng. Sistemas TIC\nEstudiant Eng. Electrònica\nEl departament de chassis s'encarrega de dissenyar i fabricar l'estructura principal de l'cotxe, a més de l'ergonomia i la seguretat tant dels components com del pilot\nEl departament de Powertrain s'encarreguen del disseny, fabricació i acoblament de l'motor i de tots els seus elements auxiliars, com la refrigeració, sistema d'admissió, sistema d'escapament, transmissió…\nJokin De Miguel Rubio\nContacteu amb nosaltres a través de les xarxes socials.\n© 2021 Dynamics EPSEM UPC Manresa. Tots els drets reservats.\nAquest lloc web utilitza cookies per millorar la vostra experiència. Entenem que esta d'acord amb això, però es pot desactivar si ho desitja. Configuració de les cookies.ACCEPTA COOKIES\nAquest web utilitza cookies pròpies i de tercers per recollir informació sobre les seves visites i l'ús que fa de la nostra web. En navegar o utilitzar els nostres serveis l'usuari accepta l'ús que fem de les cookies . No obstant això , l'usuari té l'opció d'impedir la generació de cookies i l'eliminació de les mateixes mitjançant la selecció de la corresponent opció en el seu navegador. En cas de bloquejar l'ús de cookies en el seu navegador és possible que alguns serveis o funcionalitats de la pàgina web no estiguin disponibles .


“No hauríem de penalitzar el dret de qualsevol a ser idiota”\nTinc 36 anys. Vaig néixer a Estic casat amb l’ Política? Soc d’esquerres però em diuen equidistant. Religió? Llibertat d’expressió. L’expansió dels tabús d’algunes minories amenaça la democràcia\nJuan Soto Ivars,columnista, escriptor i assagista estudiós del tabú\nSoto m’assenyala que uns policies, en defensa de la democràcia, van donar la seva vida al Capitoli, plantant cara als assaltants de la tribu trumpista. I és gairebé tabú avui dir això: els policies en una democràcia defensen amb els seus cossos la societat oberta davant l’amenaça de grupets amb temptacions totalitàries. I sobre això –els tabús en expansió– parla l’últim assaig de l’amic Soto, ostentació de documentació i nervi: La casa del ahorcado ( Debate). El subtítol resumeix la tesi Cómo el tabú asfixia la democràcia occidental. Tot tabú –repulsiu i atraient alhora– és despullat aquí. Soto proposa plantar cara a qualsevol idea sense castigar cap de les persones a les quals aquesta idea tinguin passatgerament tiranitzada.\nTabú: paraula polinèsia?\nEl 1777 l’anota el capità Cook al seu quadern per primer cop.\nAmb quin significat?\nL’impur, l’intocable, el prohibit. Quina paradoxa!\nEls occidentals veien el nadiu com a alliberat de tabús... I a Cook el maten els nadius en una platja per haver transgredit un ritual tabú.\nEls tabús van per barris.\nCada societat comparteix uns tabús. T’has ficat al llit amb la teva mare o la teva germana?\nEl tabú de l’incest.\nPer això ni s’esmenta, enfosquit per si mateix. És com un captaire.\nÉs tabú entre nosaltres un captaire?\nNi li preguntes “com et dius?”, ni el veus. Revela com de vulnerable és la nostra societat.\nI això ens espanta, entenc.\nEl que a mi ara m’espanta és l’actual proliferació de tabús. Recorda la cançó de Mecano amb la paraula mariconez ?\nDesprés d’anys calia treure-la!\nPerquè una tribu va insistir a imposar el seu tabú a tots.\nPosi’m un altre exemple.\nSucceeix diàriament... i això no hi ha societat oberta que ho resisteixi. Després del cas Charlie Hebdo , dibuixar Mahoma és tabú.\nLa tribu gihadista fa por, assassina.\nPot fer-te por un linxament digital, una gossada mediàtica, una campanya de desprestigi... Fixi’s en l’heretge James Damore.\nLa direcció de Google va convidar els seus empleats a debatre sobre com resoldre la falta de dones en càrrecs directius. Damore va opinar per escrit i va ser acomiadat.\nVa dir alguna barbaritat?\nVejam, si t’han convidat a opinar, diguis el que diguis no t’haurien de castigar. Damore tan sols va suggerir que potser hi ha menys dones que homes que ambicionin arribar a ser alts càrrecs.\nLa societat dels Estats Units el va estigmatitzar com un “autor d’un manifest masclista”.\nUn empestat social.\nPot una societat democràtica sobreviure, si creix la por d’expressar-te lliurement?\nI si dic “ destruiré la democràcia”?\nEt respondré amb una altra idea. O un acudit.\nAixí de simple?\nAixí de difícil! La societat oberta exigeix esforç. Es basa en la llibertat d’expressió, que és tanmateix un esforç.\nEl de transigir amb les opinions odioses d’altres. Sense castigar ningú mai per haver dit el que sigui. I tots amb idèntic dret a rèplica.\nIguala Pablo Hasél i un míting de Vox?\nNo hauríem de penalitzar el dret de qualsevol de nosaltres a ser idiota. Hi va haver temps més transigents en què les lletres de Manolo Kabezabolo eren molt més bèsties i idiotes, i no passava res. Però avui només disculpem la idiotesa amb diagnòstic mèdic.\nQuè fa que la democràcia sigui el menys dolent dels sistemes polítics?\nÉs l’única manera de no matar-nos els uns als altres, i això ja és molt. Per imperfecta que et sembli, val molt la pena.\nVull defensar la democràcia. Com?\nCultiva la transigència. Res de voler estendre als altres els teus tabús, els tabús de la teva tribu o minoria. Millor encara: defuig el compromís identitari amb qualsevol tribu.\nEn quines tribus està pensant?\nDona. Home. Espanyol. Català. Blanc. Negre. Transsexual. Animalista. Taurí. Homosexual... N’hi ha tantes! I totes exerceixen tirania sobre els seus propis membres.\nSón totes tiràniques, són perilloses?\nEl narcisisme tribal és l’amenaça més gran contra la democràcia. Ah, que eixerit que et veus si et mires al mirall de la teva tribu! I la vanitat tribal et porta a assaltar el Capitoli.\nAllà Trump va esperonar la seva tribu.\nSurt sempre un Trump o un Puigdemont que diu “la tribu soc jo”, un Pablo Iglesias que diu “Vallecas soc jo”. Cada tribu vol un kàiser... que ho sigui també per a tothom. Jo prefereixo defensar i millorar les institucions. Elles ens separen de la dictadura.\nAls defensors de la societat oberta, què pot mantenir-nos units?\nAbans ens relligava la convicció que els fills viurien millor que els pares. Trencat això després de la crisi del 2008, cadascú va a buscar empara en una o altra tribu.\nI quina tribu s’ha buscat vostè?\nM’esforço a no estar en cap tribu. Intento trepitjar línies vermelles. Per això em conforta una dona masclista, un home feminista, un negre racista. Transgredir tabús de tribu anuncia que encara és possible ser un mateix.\nPot un tabú diluir-se un bon dia?\nTot tabú es desplaça. Si ahir va ser tabú el transsexual, avui és tabú qüestionar el transsexual digui el que digui.\nHi ha quelcom que a vostè l’ofengui?\nOfendre’t en públic és pidolar un rèdit social, quin patetisme. Jo m’esforço per no ofendre’m per res.\nI la seva màxima ambició és...\nQue el diàleg sigui sempre una possibilitat i no un perill creixent.


La Delegació del Govern desplegarà 3.000 efectius de la Guàrdia Civil i Policia Nacional per a garantir la seguretat en la nit de Sant Joan – RiberaTV\nLa Delegació del Govern desplegarà 3.000 efectius de la Guàrdia Civil i Policia Nacional per a garantir la seguretat en la nit de Sant Joan\nLa delegada del Govern, Gloria Calero, ha presidit aquest dilluns en el Palau del Temple la reunió de coordinació al costat de la consellera d’Interior, Justícia i Administració Pública, Gabriela Bravo.\nLa Policia Nacional constituirà un lloc de comandament avançat (PMA) a la platja de la Malva-rosa i la Guàrdia Civil realitzarà controls preventius d’alcoholèmia i substancies estupefaents en els accessos a les platges.\nLa delegada del Govern en la Comunitat Valenciana, Gloria Calero, ha presidit aquest dilluns en el Palau Temple la reunió de coordinació del dispositiu de seguretat de la nit de Sant Joan. La Delegació ha acordat desplegar més de 3.000 efectius de la Guàrdia Civil i la Policia Nacional en el litoral de la Comunitat Valenciana per a evitar aglomeracions i la celebració de festes a les platges. A aquests efectius se sumen els agents de la Policia Local de cada municipi i els efectius de la Unitat de la Policia Nacional Adscrita a la Comunitat Valenciana. A la reunió ha assistit la consellera de Justícia, Interior i Administració Pública, Gabriela Bravo; el secretari autonòmic de Seguretat i Emergències, José María Ángel; la Federació Valenciana de Municipis i Províncies (FVMP); els comandaments de les Forces i Cossos de Seguretat de l’Estat i la Unitat Adscrita en el territori valencià; així com les tres subdelegacions del Govern a Alacant, Castelló i València.\nDurant la trobada, els assistents han acordat remetre una circular als ajuntaments, a través de la FVMP, recordant que s’han de prendre les mesures adequades orientades al tancament de les platges i altres espais tradicionals de celebració durant la nit de Sant Joan. A més, s’instarà els municipis que realitzen una labor pedagògica amb la ciutadania fent una crida a la responsabilitat, precaució i cautela.\n“La Delegació ha convocat aquesta reunió per a aprofundir en la coordinació i preservar la seguretat de la ciutadania. És imprescindible que continuem pensant que el virus és ací, hem de tindre molta precaució i ser responsable per a no tirar per terra la gran faena que s’ha fet durant l’últim any”, ha subratllat la delegada.\nLa Policia Nacional desplegarà la unitat de cavalleria en el litoral de la capital del Túria i constituirà un PMA a la platja de la Malva-rosa per a coordinar els dispositius de la ciutat de València, Sagunt i Gandia. A més, la Guàrdia Civil realitzarà controls preventius d’alcoholèmia i de substàncies estupefaents en els accessos a les platges. Les tres subdelegacions del Govern han convocat en els últims dies juntes de seguretat en municipis de la costa per a informar els ajuntaments dels dispositius\nLa Delegació del Govern desplegarà 3.000 efectius de la Guàrdia Civil i Policia Nacional per a garantir la seguretat en la nit de Sant Joan added by Ribera Televisió on 21 juny, 2021


i coronil·la | enciclopèdia.cat\nNom científic de laCoronilla sp, carolina, senet bord\nGènere de plantes anuals o perennes, de la família de les papilionàcies, sovint arbustives, de fulles compostes imparipinnades, flors grogues agrupades en ramells de forma de corona i fruits en loment.\nLa coronil·la boscana ( C. emerus ) té les flors grosses i el fruit llarg (50-110 mm); és submediterrània i viu a la muntanya mitjana. La coronil·la escorpioide (dita tamé banya de cabra) ( C. scorpioides ), herba anual, fa fruits corbs (20-60 mm) i té, excepcionalment, les fulles simples o trifoliades; creix sobretot en terres de conreu. La coronil·la glauca ( C. glauca ), de fruits curts (10-40 mm), és un arbust baix, d’un verd blavenc, sovint conreat com a ornamental. La coronil·la júncia ( C. juncea ), poc fullosa i de branques amb aspecte de jonc, fa fruits mitjans (10-50 mm); viu a la terra baixa, en brolles calcícoles o en rosts pedregosos. La coronil·la mínima ( C. minima ), mata baixa, fa fruits petits (10-35 mm); és calcícola i creix en erms i pastures seques.


Aquells angles cecs d’un vol | Opinió | EL PAÍS Catalunya\nAquells angles cecs d’un vol\nHauria Lubitz estavellat l'avió si en lloc de l'hostessa hagués rebut ell els passatgers?\n2 ABR 2015 - 00:03\tCEST\nLa irrupció dels vols de baix cost al mercat de l'aviació civil ha democratitzat el trànsit aeri. És una bona notícia. Però amb això, els vols han augmentat exponencialment, i se suposa que els protocols de seguretat i l'exigència de professionalitat per part de les tripulacions de les naus ho han fet a la vegada que aquest increment ingent i igualitari. Els instruments de navegació, sobre la base dels vertiginosos avenços de la ciència informàtica, permeten amplis radis d'autonomia de vol als immensos ocells mecànics sobre els quals dipositem la nostra confiança perquè ens traslladin sans i estalvis a les nostres respectives destinacions. I no obstant això, de vegades queda un forat negre que no controlem. El factor humà sobre el qual, a la llarga, es fonamenta tot aquest progrés descrit.\nEls pilots són éssers humans. Amb les seves urgències i expectatives quotidianes. Tenen una vida privada, amb els seus problemes com tothom. Precisament això fa que aquest factor humà, que tant intervé en la nostra seguretat quan pugem a un avió, pugui convertir-se en el seu inesperat angle cec. Ho van ser en l'accident que es va produir a l'aeroparc de Buenos Aires el 1999, quan els seus pilots van oblidar configurar correctament l'avió per a l'enlairament. Fins i tot van ignorar, inexplicablement, l'alarma que va sonar en engegar el motor de la nau i que els obligava a avortar el vol sí o sí. També va ser un altre angle cec que els pilots del tràgic vol de Spanair el 2008 no canviessin d'avió (això hauria suposat un gran retard, sobretot per al copilot, que segons consta en les converses gravades havia avisat la seva xicota que arribaria més tard del previst) quan el que pilotaven no oferia dades tècnicament convincents per prosseguir amb la mateixa nau. Això sense comptar que s'havien oblidat de desplegar els flaps i els slats (alerons adherits a les ales dels avions, sense els quals en la posició correcta cap nau pot aixecar el vol).\nEls pilots són una part fonamental en tot vol. Si és que no ho són totalment. Ho són tant que fins i tot es podria exigir que durant el temps que dura el vol només pensin en la seguretat dels passatgers (començant per ells mateixos) que transporten (i als qual mai veuen quan pugen). Fins i tot diria que aquesta concentració hauria de ser autoimposada mentre estan a la cabina atenent el control i l'ajustament de tots els dispositius mecànics i informàtics que faran que el viatge sigui segur. Com si només els cabés al cap la seguretat del passatge, com si en les seves vides no hi hagués xicotes ni dones, ni ningú que els esperés; aquesta hauria de ser la seva autoexigència de concentració absoluta. Potser exagero en aquesta matèria. Però convidaria a llegir les transcripcions de converses dels comandants a les seves cabines abans d'enlairar-se. Pel que fa a aquells accidents, fa veritable paüra el grau de desconnexió entre el que feien, o no feien, per enlairar-se i les preocupacions personals que els ocupaven el cervell i el cor gairebé al cent per cent.\nQuan pugem a un avió, el primer que veiem és el somriure de l’hostessa que ens rep mirant-nos a la cara\nPujar a un avió no és com pujar a l'autobús que ens porta a casa o a la feina, encara que vulguem convèncer-nos que és gairebé el mateix. I malgrat que les estadístiques, tan convincents quan comparen el saldo de víctimes aèries amb les de transport terrestre, intentin buidar aprensió qualsevol humana. Solcar els cels no és aquesta còmoda rutina que ens hem convençut que és. Quan veig un executiu que embarca amb la maleta de rodetes i l'ordinador tinc la impressió que ho fa amb la mateixa indiferència amb què pujaria al taxi que el portarà ràpidament a una cita de feina impostergable. I no deixa de sorprendre'm veure'l desconnectar mecànicament el mòbil, un segon després de xiuxiuejar: “De seguida ens veiem, amor”.\nPerò recuperem la imatge de l'autobús. Generalment, quan s'hi puja s'estila saludar el conductor o la conductora. Arrenca i el primer que veiem és l'atenta mirada del xofer controlant que ningú es quedi enrere. Qui vol el saluda i, qui no vol, no, depenent del major o menor grau d'atenció que practiquem amb les persones que no coneixem però a les quals hauríem de demostrar que sabem que existeixen (i fan una feina que influeix en el nostre bé).\nQuan pugem a un avió, el primer que veiem és el somriure de l'hostessa que ens rep mirant-nos a la cara. Hauria Andreas Lubitz (amb tot el seu enigmàtic quadre mental i físic pressionant-lo com una mortífera espasa de Dàmocles) estavellat l'avió si hagués estat ell qui hagués rebut la mare amb el seu fill petit, els adolescents que tornaven exultants a casa, els industrials, els enginyers i aquella esperançada parella que s'acabava de casar? Si els hagués mirat als ulls, com ens mira el conductor de l'autobús, s'hauria atrevit a arribar al més atroç que es pot arribar com va arribar ell?


About: Formació vegetal\nUna formació vegetal, comunitat de plantes (de vegades dita fitocenosi) és una col·lecció d'espècies de plantes dins una unitat geogràfica designada, la qual forma un tros relativament uniforme que es pot distingir dels trossos veïns amb diferents tipus de vegetació. Els components de cada comunitat vegetal es veuen influïts pel tipus de sòl, la topografia, el clima i la pertorbació humana. En molts casos hi ha diversos tipus de sòl dins d'una fitocenosi donada. L'expressió formació vegetal és del tipus biològic, expressa l'estructura d'una comunitat. S'empra, amb la intenció d'interpretar els organismes, com a expressió d'un procés d'adaptació a determinades condicions de vida. Una comunitat forestal inclou el dosser, o capa d'arbres superior, així com el sotabosc, subdividit en capa d'arbustos, capa d'herba, i algunes vegades també la capa de molsa. En alguns casos de boscos complexs també hi ha un capa inferior d'arbres ben definida. (ca)\nUna formació vegetal, comunitat de plantes (de vegades dita fitocenosi) és una col·lecció d'espècies de plantes dins una unitat geogràfica designada, la qual forma un tros relativament uniforme que es pot distingir dels trossos veïns amb diferents tipus de vegetació. Els components de cada comunitat vegetal es veuen influïts pel tipus de sòl, la topografia, el clima i la pertorbació humana. En molts casos hi ha diversos tipus de sòl dins d'una fitocenosi donada. (ca)\nFormació vegetal (ca)


Setè Trivial de les comarques de LleidaAgenda de Carnavals Esteu aquíInici Activitats econòmiques Centre d'Interpretació PEDRA SECA Centre d'Interpretació PEDRA SECA\tAvís legal\nCentre d'Interpretació PEDRA SECA CENTRE INTERPRETACIÓ PEDRA SECA\nPl. Vileta, 9-11 · 25176\n· Tel: 646 322 000\thttp://www.turismetorrebesses.com/\tLocalització\nTots els continguts del lloc web CENTRE INTERPRETACIÓ PEDRA SECA —que inclouen, sense caràcter limitador, textos, gràfics, logotips, icones de botons, imatges, arxius d'àudio i software, etc.— són, bé propietat de CENTRE INTERPRETACIÓ PEDRA SECA , bé de societats del grup al qual CENTRE INTERPRETACIÓ PEDRA SECA pertany, bé dels clients o proveïdors, i estan protegits per les normes nacionals i internacionals de propietat industrial i intel·lectual. La compilació (entenent-se com a tal la recopilació, ordenació i muntatge) de tot el contingut del lloc web CENTRE INTERPRETACIÓ PEDRA SECA és propietat exclusiva de CENTRE INTERPRETACIÓ PEDRA SECA i es troba protegida per les normes nacionals i internacionals de propietat industrial i intel·lectual. Tot el software utilitzat al lloc web CENTRE INTERPRETACIÓ PEDRA SECA és de CENTRE INTERPRETACIÓ PEDRA SECA o els seus proveïdors de software, i es troba protegit per les lleis nacionals i internacionals de propietat industrial i intel·lectual.\nQueda totalment prohibida qualsevol mena d'utilització del contingut d'aquest lloc web, incloses la seva reproducció, modificació, distribució, transmissió, posterior publicació, exhibició o representació total o parcial, sense consentiment exprés de CENTRE INTERPRETACIÓ PEDRA SECA o dels seus proveïdors.\nCENTRE INTERPRETACIÓ PEDRA SECA i altres denominacions de productes, serveis, gràfics i logotips de CENTRE INTERPRETACIÓ PEDRA SECA són marques protegides per CENTRE INTERPRETACIÓ PEDRA SECA . Les denominacions d'altres productes, serveis i companyies esmentades en aquest document poden ser marques registrades dels seus respectius propietaris.\nLa reproducció, modificació, còpia, ús, distribució, comercialització, comunicació pública o qualsevol altra utilització de la informació continguda en el lloc web de CENTRE INTERPRETACIÓ PEDRA SECA (inclosos el seu propi disseny, configuració i forma d'exposició del lloc web) que es realitzin sense autorització de CENTRE INTERPRETACIÓ PEDRA SECA constitueix una infracció de la legislació vigent en matèria de propietat intel·lectual.\nCENTRE INTERPRETACIÓ PEDRA SECA es reserva tots els drets a modificar, limitar o cancel·lar l'accés i els continguts del web en qualsevol moment i no assumeix cap responsabilitat sobre la seva actualització. Així mateix, CENTRE INTERPRETACIÓ PEDRA SECA es reserva la facultat d'efectuar modificacions en la configuració o presentació del seu web, i pot fer ús d'aquesta facultat sense avís previ.\nTant l'accés al web de CENTRE INTERPRETACIÓ PEDRA SECA com l'ús de qualsevol informació continguda és d'exclusiva responsabilitat de la persona que hi accedeix o l'usa, i CENTRE INTERPRETACIÓ PEDRA SECA no respon de cap conseqüència, dany o perjudici que pogués derivar-se de l'accés o ús de la informació. CENTRE INTERPRETACIÓ PEDRA SECA no garanteix que la informació, text, gràfics, vincles o qualsevol altre contingut del seu web siguin exactes o complets, i hi exclou, especialment, qualsevol responsabilitat que es pogués derivar dels continguts i serveis comercials o d'altra índole de webs que es poguessin enllaçar electrònicament ( link ), directament o indirectament, a través del web de CENTRE INTERPRETACIÓ PEDRA SECA .\nPer facilitar-ne l'accés, pot ser que CENTRE INTERPRETACIÓ PEDRA SECA inclogui vincles a pàgines d'Internet que pertanyin o estiguin gestionades per tercers. En entrar en aquests llocs, ha de revisar i acceptar les normes d'ús d'aquesta pàgina abans d'utilitzar-la. També ha d'acceptar que CENTRE INTERPRETACIÓ PEDRA SECA no té cap control sobre el contingut d'aquestes pàgines i que no pot assumir cap responsabilitat de material creat o publicat per aquests. A més, el vincle a un lloc aliè a CENTRE INTERPRETACIÓ PEDRA SECA no implica que CENTRE INTERPRETACIÓ PEDRA SECA l'aprovi, ni els productes o serveis als quals es fa referència.\nEl fet que en el web de CENTRE INTERPRETACIÓ PEDRA SECA es faci referència a productes, serveis, marques, noms comercials, fabricadors, subministradors, etc., propietat de tercers, no constitueix el seu patrocini o recomanació per part de cap de les entitats del grup CENTRE INTERPRETACIÓ PEDRA SECA.\nCENTRE INTERPRETACIÓ PEDRA SECA exclou i declina qualsevol responsabilitat que pogués derivar-se de la transmissió d'informació entre usuaris a través de la xarxa Internet i no adquireix cap responsabilitat per problemes tècnics o fallades mecàniques en els equips informàtics produïts durant la connexió a la xarxa, ja sigui a través del web de CENTRE INTERPRETACIÓ PEDRA SECA o de webs de tercers.\nCENTRE INTERPRETACIÓ PEDRA SECA no es responsabilitza dels virus que tinguin el seu origen en una transmissió telemàtica infiltrats per terceres parts (per exemple, els macros de processadors de text, els applets de Java i els programes ActiveX), generats amb la finalitat d'obtenir resultats negatius per a un sistema informàtic.\nLa informació d'aquesta web només té caràcter informatiu i en cap cas té caràcter contractual per part de CENTRE INTERPRETACIÓ PEDRA SECA.\nEl contingut del web de CENTRE INTERPRETACIÓ PEDRA SECA únicament és aplicable a territori espanyol.\nCENTRE INTERPRETACIÓ PEDRA SECA garanteix l'absoluta confidencialitat de les dades personals dels usuaris del web de CENTRE INTERPRETACIÓ PEDRA SECA. Les dades proporcionades seran incorporades a una base de dades gestionada sota l'exclusiva responsabilitat de CENTRE INTERPRETACIÓ PEDRA SECA , creada per facilitar als usuaris la utilització dels serveis oferts per aquesta, així com per informar-los sobre els productes i serveis que puguin ser del seu interès. En compliment de la Llei Orgànica 15/1999 de 13 de desembre de protecció de dades de caràcter personal, l'usuari pot en tot moment exercitar els drets que la llei li confereix relatius a l'accés, rectificació, cancel·lació i oposició a la cessió de les seves dades al fitxer de propietat exclusiva de CENTRE INTERPRETACIÓ PEDRA SECA enviant un e-mail a: centrepedraseca@gmail.com © Centre d'Interpretació PEDRA SECA · Tots els drets reservats · Avís legal · CENTRE INTERPRETACIÓ PEDRA SECA\n· Tel: 646 322 000\t· CONDICIONS DE COMPRA Qui Som\nPàgines especialsSetè Trivial de les comarques de LleidaAgenda de CarnavalsLa columnaEl referent Participació


Rubí Net i Treballadors amb Drets (II) - Opinió - Rubí TV\nUGT del Vallès Occidental\nDes de la UGT del Vallès Occidental ens complau informar-vos, que després de moltes reunions i no sense dificultats (veure notícia), el passat divendres 1 de desembre l'assemblea de treballadores i treballadors de Fomento Rubí va ratificar l'acord de pròrroga del conveni 2017-2018 signat entre empresa i representació dels treballadors. L'acord inclou increments salarials de l'1,9% per 2017 i 2,2% per 2018, així com una sèrie de millores socials i de seguretat en el treball, que amb dues parts s'han compromès a treballar de manera continuada, a la fi de millorar les condicions de treball i la qualitat del servei.\nHem de fer menció al paper de mediador dels responsables polítics de l'ajuntament, que una vegada han sigut conscients de la situació mitjançant la reunió que el nostre sindicat va mantenir amb ells, s'han posat a treballar per endreçar la situació.\nConsiderem molt positiu que les administracions siguin sensibles a la situació laboral de les treballadores i els treballadors de les concessions que presten servei a la ciutadania, només d'aquesta manera aconseguirem fer possible uns serveis públics a l'alçada del que necessita la ciutat.\nHem de seguir fent possible un Rubí Net i Treballadors amb Drets.\nUGT del Vallès Occidental\nFomento de Construcciones y Contratas (FCC) i l'Obra Social 'la Caixa' han signat un nou c(…)\nEtiquetes: Rubí Net, UGT, FCC


La ronda nord absorbirà una mitjana de 20.000 vehicles diaris i es començarà a construir enguany – Ajuntament d'Inca\nLa presidenta del Consell, Maria Salom, i el batle, Rafel Torres, han presentat el projecte que preveu fins a 7 rotondes i un cost de 14 milions d’euros\nLa ronda nord d’Inca es començarà a construir enguany i suposarà 18 mesos d’obres. Aquesta és la previsió que fa el Consell de Mallorca, que licitarà les obres per un total de 14 milions d’euros. La presidenta insular, Maria Salom, i el batle d’Inca, Rafel Torres, han presentat avui el projecte definitiu de la ronda, que absorbirà una mitjana estimada de 20.000 vehicles diaris.\nEl nou projecte, que es posarà a exposició pública durant un termini d’un mes, destaca per la construcció d’un total de 7 rotondes que garantiran la plena connectivitat d’aquesta carretera des d’Inca cap a tots els pobles de la comarca.\nEl traçat té com a característica més important que s’ha fet evitant al màxim el consum de territori i les afectacions a particulars. Així no s’haurà d’expropiar cap habitatge en tot el recorregut. El traçat inclou dos carrils de 3,5 metres per banda més uns vials de serveis laterals per a bicicletes, vianants i trànsit agrari.\nLa ronda incorporarà fins a set rotondes. La primera, ubicada a l’entrada d’Inca vora l’autovia, serà sensiblement ampliada per regular tot el trànsit. Després trobarem aquests creuers al camí vell de Lloseta per donar servei a la barriada de Crist Rei. La carretera passarà per davall de les vies del tren, i es farà una altra rotonda que connectarà amb la carretera de Lloseta.\nDesprés hi haurà una nova rotonda darrere dels habitatges Fernández Cela vora la carretera de Mancor. La següent s’ubicarà a la carretera de Selva just en acabar el nucli urbà. En aquest espai s’ha desplaçat lleugerament la rotonda per tal de preservar una caseta de peons de camins que està protegida patrimonialment.\nSeguidament trobarem una rotonda nova darrere el Col·legi Miquel Duran des d’on sortirà un ramal de nova construcció que connectarà amb el vial ja fet, que passa vora la plaça de la Mediterrània i l’Institut Berenguer d’Ainoia.\nFinalment la ronda continuarà travessant el camí vell de Pollença amb unes dimensions més reduïdes per acabar passant els habitatges de Can López, amb una connexió amb la carretera actual cap a Alcúdia. Aquest tram final morirà a la vuitena rotonda.\nEn total la nova carretera tendrà 6,5 quilòmetres. Segons el batle, Rafel Torres, la ronda permetrà descongestionar de trànsit el centre de la ciutat i guanyar en reducció de renous, contaminació i millora en la fluïdesa del trànsit. Torres ha destacat la voluntat del Consell d’aconseguir un projecte respectuós amb l’entorn i el màxim de consensuat amb l’Ajuntament.


Barcelona transformarà 10 patis d’escola per obrir-los al barri\nL'Ajuntament vol obrir els patis d'escola al barri / Ajuntament de Barcelona\nL'objectiu és que siguin més verds, coeducatius i amb espais de joc divers\nL’Ajuntament de Barcelona ha engegat la transformació de deu patis d’escoles públiques perquè siguin més naturalitzats, coeducatius i fomentin els usos comunitaris. El projecte es durà a terme al llarg del 2021 i es preveu que les obres acabin a l’inici del curs vinent, al setembre. Amb aquest Pla de Patis el consistori vol “transformar l’escola per millorar les vides dels infants” i, per aconseguir-ho, volen ampliar els espais verds i enjardinats amb més ombres als recintes, sumar més espais de terra tou i incorporar elements de joc per diversificar les activitats.\nUn dels objectius del programa també és obrir els patits fora de l’horari escolar per tal de fomentar-ne l’ús de la comunitat i que siguin equipaments del barri.De cara a aquest 2021 les deu escoles que es beneficiaran del programa seran l’escola Auró, Bogatell, de les Aigües, Duran i Bas, Francesc Macià, L’Estel, Palma de Mallorca, Parc de la Ciutadella, Pau Casals de Gràcia i Ramon Llull. Les intervencions tenen un pressupost previst de més d’1,5 milions d’euros.\nDurant la presentació del pla la comissionada d’Educació de l’Ajuntament, Maria Truñó, ha apuntat que els patis són “espais vitals” en la formació dels infants, ja que hi passen fins a 3.000 hores al llarg de la seva etapa acadèmica. Així, es busca “aprofitar més el potencial pedagògic” dels recintes. Les transformacions dels equipaments giraran al voltant de quatre eixos. En primer lloc, es plantaran més arbres i plantes per naturalitzar els espais i augmentar les possibilitats de contacte amb la natura dels infants, i també es buscarà generar més ombra ja sigui a través d’aquests elements vegetals o bé amb estructures per crear ambients diversos.\nTambé s’incorporaran elements de joc per diversificar al màxim les possibilitats i ambients pel joc lliure i compartit i, finalment, s’ampliarà els espais de paviment tou, sempre compatibilitzant-ho amb les pistes esportives. Truñó ha dit que una de les prioritats és convertir els patis en espais coeducatius i ha assegurat que totes les intervencions es faran amb perspectiva de gènere.\nTotes aquestes transformacions es faran amb la participació de la comunitat educativa, des dels infants i les seves famílies fins als mestres. Des de l’Associació de Mestres Rosa Sensat, que facilitarà orientacions per augmentar la vessant pedagògica dels projectes, s’ha proposat com a guies per a les escoles que els patis estiguin integrats dins del projecte educatiu de centre i que ofereixi reptes per al joc lliure i compartit.\nLa presidenta de l’associació, Francina Martí, ha explicat durant la presentació del pla que els patis hauran de garantir el contacte amb la natura i hauran de ser confortables i accessibles, així com tenir una distribució dels espais equitativa i amb ambients diversos i de qualitat. Finalment, els recintes hauran d’afavorir els usos lúdics diversos per a fer comunitat dins i fora del temps escolar com a equipament obert als barris.\nEl pla contempla una línia específica de debats, intercanvis d’experiències i orientacions pedagògiques en col·laboració amb Rosa Sensat en el marc del Consell Educatiu Municipal de Barcelona. De fet, aquesta setmana ja ha tingut lloc una primera jornada oberta de debat. Durant el 2021 es faran sessions de treball i reflexió per compartir coneixements.\nNoves convocatòries i criteris seguits ara\nSegons han explicat des de l’Ajuntament, aquestes primeres deu escoles s’han escollit tenint en compte, primer, les escoles que havien demanat participar a la convocatòria de refugis climàtics i havien quedat en llista d’espera, i en segon lloc s’ha contemplat les que el Consorci d’Educació de Barcelona ja s’havia compromès a fer-hi actuacions de millora. També s’ha tingut en compte l’equitat –és a dir, les escoles on aquest impuls pot ajudar en el seu projecte de centre- i la distribució a la ciutat.\nL’Ajuntament pretén repetir aquest programa els propers anys, i de cara a la següent edició, que també serà per a mínim deu escoles més, s’obrirà una convocatòria específica perquè els centres puguin presentar-s’hi.\nPer la seva banda, el regidor d’Emergència Climàtica i Transició Ecològica, Eloi Badia, ha posat en valor el paper dels refugis climàtics com a antecedent a aquest nou projecte. Segons ha recordat, el curs 2019-2020 ja es va iniciar un procés de debat i concreció per transformar 11 escoles en refugis climàtics. El regidor ha detallat que la transformació ah permès recuperar 1.000 m2 de sòl natural amb vegetació en substitució de terra de formigó, s’han creat 2.213 m2 d’espais d’ombra, s’han plantat 74 arbres nous i s’han instal·lat 26 punts d’aigua.\nCanvi climàtic escola


Casa Roca, turisme rural a la vall de Barcedana - Gastronomia - Viure als Pirineus -Territoris\nCasa Roca, turisme rural a la vall de Barcedana\nA Casa Roca de Sant Martí de Barcedana, en ple Montsec, s’hi respiren aires de calma, de tranquil·litat, de bona cuina i d’històries a la vora del foc, en un ambient familiar que manté l’essència d’una terra i d’una manera de viure.\nviurealspirineus 22 de Desembre de 2016 (09:01 h.)\nCasa Roca és un establiment familiar.\nLa mestressa de la casa, la Mònica, ha après a cuinar de la seva mare i de la seva sogra, saviduria dels fogons transmessa generació a generació a foc lent, amb la cassola sempre al costat i productes de l’hort i del corral.\nLa cuina autèntica és un dels trets distintius de la casa igual que ho és el respecte per la feina ben feta, el sacrifici de treballar la terra i cuidar els animals, amb esforç i autenticitat. Ho tenen clar a Casa Roca: les arrels no es poden perdre, qui perd les arrels perd la identitat. I ells volen estar al territori, sentir-lo a tocar, treballar l’olivera, els fruiters, el cereal com fa el Josep Maria, i compaginar l’agricultura amb el turisme familiar i sostenible, la restauració i l’elaboració artesana de productes.\nAquesta filosofia és la base de l’establiment i el que garanteix la fidelitat de la seva clientela, que any a any, i mes a mes, repeteixen estada al caliu de la família Roca que va iniciar l’activitat agroturística l’any 1986 i des de llavors ha anat consolidant la seva tasca, ara també els fills de la Mònica i el Josep Maria, aporten idees i renovació a l’establiment.\nElaboren els seus propis productes alimentaris de temporada, que es poden degustar a la cuina i adquirir a la mateixa casa així com a Casa Jaumet, una antiga vivenda restaurada d’Allotjament Independent amb capacitat per a 5 persones.\nA Casa Roca fan el seu propi oli d’oliva verge obtingut amb el procés natural d’extracció en fred dels fruits de les seves oliveres centenàries de la vall de Barcedana, i que comercialitzen amb el nom Essència Montsec,la marca de Casa Roca. Dels arbres fruiters (cireres, préssecs, nectarines, pomes, peres, codonys, prunes, figues, móres) en fan almívar i melmelades. De l’hort, la carabassa de confitura i el cabell d’àngel. De l’hort en surten tota mena de verdures que fan variar la cuina segons temporada.\nL’establiment forma part de l’Associació de Restaurants del Pallars Jussà i de Turalcat. Els horaris dels dinars són de les 14:00 a les 17:00 hores, els sopars de les 21:00 a les 23:00 hores. Es demana fer reserves prèvies al restaurant i allotjament.\nMés info: www.casaroca.info\nTAGS: casa roca turisme rural vall barcedana


Pescadors d'Alçada: 7 de maig de 2017\nEl passat diumenge dia 7 de maig vam gaudir de l’última sortida de Pescadors d’Alçada de la temporada de primavera i, com sempre, vam tindre bon temps, bona mar i bona companyia dels ocells! Recent sortits del port ja ens acompanyaven els gavians i els xatracs. De fet, es va veure un gavià argentat de potes roses immadur (de 3r any), espècie de l’Atlàntic que s’acostuma a veure a l’hivern. També es van veure uns pocs exemplars de gavines capnegres, que també són més pròpies de l’hivern.\nAl passar el cap de Salou cap enfora, les baldrigues van aparèixer, a poquets primer, però al final un bon grup ens va acompanyar fins el final de la sortida (fins que es va acabar el peix). La major part eren balears (P. mauretanicus), però entre mig es veien algunes mediterrànies (P. yelkouan). Cal destacar com a curiositat que durant molta estona i molt a prop de la barca ens va seguir una baldriga balear (P. mauretanicus) que portava un geolocalitzador a la seva pota esquerra (amb una anella tarona que el subjecta) i una anella metàl·lica a la pota dreta. No hem aconseguit llegir aquesta anella però segurament sigui part d'un projecte anglès de marcatge portat a terme aquesta primavera a Mallorca.\nBaldriga balear (Puffinus mauretanicus), amb un geolocalitzador a la pota esquerra.\nAquests petits aparells recullen i guarden la informació però no l’emeten. L’aspecte positiu dels geolocalitzadors és el seu baix cost en comparació amb altres aparells que transmeten la informació mitjançant satèl·lit o freqüències de ràdio. No obstant això, per recuperar la informació cal recapturar l’individu una altre vegada per extreure-li l’aparell. Amb les espècies marines pot ser molt complicat recapturar un individu, però en el cas de les baldrigues, normalment fan servir les mateixes cavitats per a la cria any rere any.\nTambé vam poder veure els cosins petits de les baldrigues: els ocells de tempesta, que van aparèixer uns quants i alguns s’apropaven molt. Al llarg de la sortida també ens van visitar fins tres paràsits cuapunxeguts, algun més tímid i d’altres més descarats.\nPerò el visitant més curiós de tots va ser una rema-rocs que es va apropar un parell de vegades i de forma molt ràpida. Portava un plomatge nupcial molt maco tot.\nS’apropa l’estiu i les aigües comencen a escalfar-se i la vida vull. Alguns grups de tonyines dispersos caçaven el peix i els peixos lluna s’apropen a la superfície de l’aigua.\nAquesta vegada heu estat molts els que heu volgut compartir les vostres fotos amb tots nosaltres. He tingut feinada en triar fotos, je je je, això és bo! Moltes gràcies a l’Àngel Pérez, a l’Eio Ramon, a la Jaroa López, al Jaume Marlès i al Manuel Romero per les fotos! Ens veiem a l’hivern!\n≥7 Ocells de tempesta (Hydrobates pelagicus)\n1 Remena-rocs (Arenaria interpres)\n≥3 Gavines capnegres (Larus melanocephalus)\n≥1Gavià fosc (Larus fuscus)\nBaldriga balear (Puffinus mauretanicus) Foto: Manolo Romero\nBaldriga mediterrania (Puffinus yelkouan) Foto: Àngel Pérez\nBaldriga mediterrania (Puffinus yelkouan) Foto: Jaroa López\nOcell de tempesta (Hydrobates pelagicus) Foto: Jaroa López\nOcell de tempesta (Hydrobates pelagicus) Foto: Eio Ramon\nOcell de tempesta (Hydrobates pelagicus) Foto: Manolo Romero\nMascarell (Morus bassanus), immadur Foto: Manolo Romero\nRemena-rocs (Arenaria interpres) Foto: Matxalen Pauly\nRemena-rocs (Arenaria interpres) Foto: Jaroa López\nParàsit cuapunxegut (Stercorarius parasiticus) Foto: Àngel Pérez\nParàsit cuapunxegut (Stercorarius parasiticus) Foto: Manolo Romero\nGavina corsa (Larus audouinii), adult Foto: Jaroa López\nXatrac comú (Sterna hirundo), adult Foto: Àngel Pérez\nPeix lluna (Mola mola) Foto: Manolo Romero\nEtiquetas: Anelles, Hydrobates pelagicus, Larus argentatus, Mola mola, Morus bassanus, Puffinus mauretanicus, Puffinus yelkouan, Stercorarius parasiticus, Sterna hirundo, Sterna sandvicensis


Baix Empordà - 03/08/2020 - 13:58\nDues setmanes després d'aquest acte, el dissabte 15 d'agost, Calonge, Comerç i Empresa organitzarà una Nit d'Òpera als jardins del castell a partir de les 22h\nImagen 1 de 1 - Nit de Rumba\nEls jardins del castell de Calonge van aplegar, aquest dissabte 1 d'agost, l'escenari d'una Nit de Rumba amb 400 persones. Aquest esdeveniment, que va començar a les deu de la nit, va ser una iniciativa impulsada per l'associació Calonge, Comerç i Empresa. Hi va actuar el cantant Santi Cambil. Degut a l'actual context, l'aforament era limitat, i calia anar a buscar l'entrada prèviament a les oficines de Turisme de Calonge i Sant Antoni. Fins a una hora abans de l'esdeveniment, també es podien recollir les entrades al mateix lloc on es va fer la vetllada. El bo de col·laboració que es va fixar, de dos euros, incloïa una copa de cava. D'altra banda, hi havia servei de bar i tothom havia de dur mascareta, respectar la distància i netejar-se les mans amb gel hidroalcohòlic.\nDues setmanes després d'aquest acte, el dissabte 15 d'agost, Calonge, Comerç i Empresa organitzarà una Nit d'Òpera als jardins del castell a partir de les 22h. També caldrà tenir entrada prèvia, ja que hi haurà aforament limitat, que es podrà començar a recollir el 10 d'agost. El bo de col·laboració serà de dos euros, amb una copa de cava inclosa.


Sitgesinfoguia – Agenda pública d’actes – Del 19 al 26 de desembre\n27a Exposició de diorames de pessebre\nExposició oberta 17 de desembre al 6 de gener\nFestius: d’11 a 14h i de 18 a 20h\nSaló d’Or del Palau de Maricel (C/ Fonollar s/n), a les 20 hores\nA càrrec de Sitges Canta!\nEntrada gratuïta. Indispensable reservar entrada al telèfon 93 894 0364 (ext. 1)\n3er Festival Internacional d’Escacs ‘Sunway Sitges’20/12/2016\nHotel Sunway Playa Golf, 10:00\nTota la informació del festival a http://www.sunwaychessfestival.com\nActe centenari Hotel Subur\nModerat per Mayte Galán. “Hombres sin mujeres” de Haruki Murakami.\n30 aniversari Escola Adults\nEn el transcurs de l’acte es realitzarà una obra de micro teatre, a càrrec de l’artista sitgetana, Ester Soto.\nCicle de Xerrades sobre Intel·ligència Emocional\n“La automotivación”, a càrrec de Juliane Echternkamp.\nFesta de Nadal del Casal Joan Maragall\nCasal de Joan Maragall, a les 17 hores\nEscola Municipal de Música (Escola Esteve Barrachina), a les 17 hores (assaig)\nLes Nadales es començaran a cantar als carrers a partir de les 18 hores.\nXV Tradicional i popular Cantada de Nadales\nSala d’actes de El Retiro, a les 20.30 hores\nDirigida per Marc Martínez.\nLa darrera activitat a l’envelat, organitzada per la regidoria de Joventut de l’Ajuntament de Sitges, tindrà lloc el dijous 22 de desembre, l’últim dia del curs escolar abans de les vacances de Nadal. Es tracta d’una festa gratuïta adreçada als joves de Sitges per celebrar el 5è aniversari de l’Espai Jove i on es comptarà amb l’actuació de diferents Dj’S.\nConcert de piano a la Fundació Ave Maria\nCapella de les Arts, a les 19 hores\nA càrrec del compositor pianista David Guitart Dommergue qui es caracteritza per tenir un estil personal i intimista.\nLliurament Premis 3r festival internacional escacs Sunway Sitges – Penya d’Escacs Casino Prado\nHotel Sunway – Playa Golf, a les 22 hores\nParròquia de Sant Bartomeu i Santa Tecla, 24 hores\nInauguració de la 27a Exposició de diorames de pessebre\nInauguració organitzada conjuntament amb l’Agrupació de Balls Populars de Sitges


Tots els cavalls, d’Antònia Vicens | Quadern del turó\n← L’obra reunida de Margarita Ballester\nMenorquins a Gibraltar →\nPosted on 13 Novembre 2018\tby peregomila\nEl passat 17 d’octubre l’escriptora Antònia Vicens rebia el Premio Nacional de Poesía 2018, que atorga el Ministeri d’Educació i Cultura, pel llibre Tots els cavalls, publicat per l’editorial LaBreu a principis d’any. Segons manifestava el jurat “La seva vocació poètica contempla tota una vida mitjançant una expressió seca, dura, inquieta i fulgurant”. Aquesta obra ja havia estat reconeguda amb el Premi Cavall Verd-Josep M. Llompart de poesia que atorga l’Associació d’Escriptors en Llengua Catalana en el marc dels actes que es van celebrar el mes d’abril, com comentàrem en aquesta mateixa secció.\nAquesta entrada s'ha publicat en Premsa i etiquetada amb antonia vicenç, labreu, premio nacional de poesía, tots els cavalls. Afegiu a les adreces d'interès l'enllaç permanent.


cuina generosa: arròs socarrat de gambes amb allioli\nMiquel 28 de març de 2011 a les 0:45\nme gusta el arroz asi socarrat yo lo aprendi de una taller con el Pep Nogue y desde entonces lo suelo hacer bastante y lo tengo en la lista de espera para publicarlo.\nMe gusta las dos formas de presentacion.\nAh y el gotet de pa amb tomàquet i formatge fantastic\nanna 28 de març de 2011 a les 8:25\nprovarem de fer aquest arròs!!!!!\n*Eva* 28 de març de 2011 a les 9:08\nets un mestre preparant arrossos! aquest és veu deliciós, m'encanta el socarrat!\nelsfogonsdelabordeta 28 de març de 2011 a les 9:17\nQuan l'he vist m'ha recordat a un arròs que surt aquest mes a la Revista Cuines! Quan el vaig veure la pinta ja em va semblar una passada i veient el teu a veure si m'hi animo ràpid!\nLa cuina de l'Eri 28 de març de 2011 a les 9:29\nQuè bo que és aquest arròs!! i amb el toc de l'allioli, una meravella. També un presentació molt, molt maca. Ho té tot!!\nMai 28 de març de 2011 a les 15:04\nNo se quin m´agrada més, ara que m´estic aficionant a fer arrossos...però tot i que el socarrat de l´arròs m´agrada molt em quedo amb el cremós, te una pinta espectacular.\nPer cert , oblidar-se del king rice ho veig bastant im possible, tinc memòria .\nLídia 28 de març de 2011 a les 16:14\nquin platet amb més bona pinta, no he menjat mai arròs socarrat\nDolça 28 de març de 2011 a les 18:11\nBona tarda king rice!!! Dius que busques "maruja" per adoptar? De tan en tan et prepararé un coc, si vols és clar!!! Xiquet, et superes cada vegada!\namancio cordero masdéu 28 de març de 2011 a les 20:19\nMANEL!!! si fossis dona et demanaria cita per fer un cafè,ja que els homes no m´agraden,ets un tresor d´home,quins plats!!!!mare meva,i a més l´arròs m´encanta....senzillament impressionant\nPepin 28 de març de 2011 a les 22:53\nManel, últimament estàs molt "cocinitas", fas plats de mestre, creatius, amb bona presentació,ben currats, etc., etc. Es nota que estàs passant un bon moment personal.\nstarbase 29 de març de 2011 a les 9:27\nEstic amb la Mai. El mestratge és un grau que els demès t'atorguen i per tant també els demès són els que et poden retirar.\nHo sento nen, en arrossos tens autoritas. T'has d'aguantar.\nAra que entenc bé el voler sortir d'encasellaments. Perque no només ets mestre en arrossos :)\njosep 29 de març de 2011 a les 15:59\nAtenció: El rei dels arrossos ataca de nou!!, he,he. T'haig de dir que cada manera nova que fas de presentar l'arròs, superes l'anterior. Si no m'agradés amb bogeria, me'l faries agradar l'arròs.\nGemma 29 de març de 2011 a les 16:19\nCrec que ningú ha oblidat que ets el rei dels arrossos, je je je...\nEl socarraet (que no cremat!) és la millor part de l'arròs, oi?\nMassitet 29 de març de 2011 a les 19:48\nEstic amb Starbase i amb Dolça: el mestratge només te'l pot treure qui te l'atorga. Així que el teu intent de treure de sobre l'etiqueta de King rice ha esdevingut un #epicfail de dimensions còsmiques! jejejeej\nSobre l'arròs a la plancha, quan he vist el títol i la foto, he pensat que havies llegit sobre la "tècnica" del socarrat a la planxa que ha fet famosa Raul Alexandre, del Ca Sento de València (visita obligada, mestre).\nPerò no. En una demostració més de la teva gràcia cuinant l'arròs, has aplicat la mateixa tècnica que ell! Veus com ets un mestre??!!\nLa única diferència és que ell ho fa a al planxa i, fins on jo sé, sense gens d'oli. Però la idea és la mateixa: controlar la intensitat del socarrat (o sigui, que no es cremi massa) i fer-lo unifrome (que tothom en tingui...).\nNo dissimulis més, Manel: ets gran!\nFem un mos 30 de març de 2011 a les 9:04\nA mi m’agrada més el normal, però reconec que la presentació del socarrat es de 10, i tens raó no nomes ets el rei del arròs, (que si que ho ets) sinó també d’altres plats.\nA i no es pot abdicar de ser el rei quan no es per família, si no que els demes et anomenen¡¡¡¡\na peu coix 30 de març de 2011 a les 18:12\nM'encanta l'arròs que queda a sota la paella...oh!\nVeig que es pot fer, per a mi ésun descobriment.


Castell de Puiggròs - Puiggròs - Pobles de Catalunya\n(Puiggròs - Les Garrigues)\nPuiggròs - Castell (Foto: Albert Esteves, 2021)\nPuiggròs - Castell. Escut dels Montsuar (Foto: Albert Esteves, 2021)\nEl castell de Puiggròs (castro de Poido Grosso) està documentat des de l'any 1190, quan estava sent construït per Guillem de Cervera, sota el patrocini reial. Va continuar en mans reials fins que Pere el Cerimoniós el va vendre, l'any 1342 a Guillem Gener, de Montblanc. Al segle XV va passar a mans de llinatge lleidatà dels Montsuar.\nEl castell actual, de traces renaixentistes, és fruit de la transformació de l'antic castell medieval en un palau senyorial, obra duta a terme per Joan Honorat de Montsuar i la seva esposa, Joana de Cardona, a començament del segle XVI. Un segle després va passar, per herència, a Gregori de Cubells i de Montsuar. Posteriorment, els seus descendents van emparentar amb els Subies, de Tàrrega, que en van mantenir la possessió fins al segle XIX. Després va ser dels Càrcer, els Vidal de Càrcer i els Chimenos. L'any 2016 va ser donat pels seus hereus a l'Ajuntament de Puiggròs. El seu estat, a 2021, era lamentable, amb alguns trams en evident perill d'enderrocament.\nDel palau renaixentista, les parts més ben conservades són les dues façanes que donen al carrer Major, fent cantonada. Ambdues tenen sengles portals adovellats, de mig punt. La façana esquerra, tanmateix, és de millor qualitat, tant per la mida i treball de la carreuada com per les llargues dovelles del portal, a banda de la presència d'una notable finestra d'arc conopial, típica del segle XVI. A la dovella clau del portal hi ha l'escut dels Montsuar. La façana dreta, de filiació molt més tardana, està feta amb paredat de pedra irregular. A la porta hi ha un escut llis damunt del qual hi ha el relleu d'un cap.


El tifó fet poesia, Pere Vilanova a l’Astrolabi El tifó fet poesia, Pere Vilanova a l’Astrolabi\nEl tifó fet poesia, Pere Vilanova a l’Astrolabi\nVoltaven les deu de la nit i els carrers de Gràcia restaven humits i freds sota la llum dels petits locals que esquitxen les seves voreres; i tot esquivant els grups de fumadors que s’amuntegaven a llurs portes, hi vaig arribar. L’Astrolabi: en la meva ment, instrument de navegació arcaic i misteriós – per la meva incapacitat de fer-lo servir – i en els carrers graciencs, un petit oasi de caliu, música en directe i poesia.\nAbillat amb multitud de motius mariners – maquetes de velers, ulls de bou a les parets i fusta xerricant a les barres – l’Astrolabi ben bé sembla un camarot d’una antiga nau com podria ser l’HMS Beagle que va portar Darwin a descobrir món i coneixement. En l’expedició del passat divendres 16 de desembre el vent ens va portar fins a l’illa creativa d’en Pere Vilanova, que presentava el seu últim disc, Meranti, i el seu nou llibre de poemes, una petita joia editorial anomenada L’oracle del drac. El llibre dels canvis.\nTot just entrar vaig trobar en Pere, assegut a la barra amb la Huan, tot fent un xupito de whisky i remenant les pàgines del seu flamant poemari mentre ultimava el setlist del petit concert que musicaria la nit. Un cop saludats i felicitats, es va aixecar i es va dirigir al raconet on, enfilat altra vegada dalt un tamboret i quasi amagat rere la seva guitarra, va començar a moure màgicament els dits sobre les cordes metàl·liques que van fer néixer les primeres notes de Meranti, la cançó que dóna títol al seu darrer àlbum. Un tema llarg i musicalment complex, que va fer que el jove cantautor barceloní sués la camisa durant deu minuts i escaig i va servir de porta d’entrada per als presents a la sala del fons de l’Astrolabi gracienc a l’univers creatiu d’en Pere.\nAquest univers, sempre en ebullició, se situa en aquesta ocasió en una indeterminació buscada, de fronteres difuses, entre Orient i Occident. Donat el pes que allò oriental té en la vida d’en Pere, començant per la Huan, la seva parella, qui se’l mirava des de darrere les seves grans ulleres i reblant-ho amb els viatges que hi ha efectuat, tant Meranti com L’Oracle del drac tenen una gran influència de la cultura asiàtica. L’àlbum beu de l’experiència de sobreviure al tifó Meranti, que li dóna nom i que va tenir lloc al sud-est asiàtic el passat setembre, determinant els versos que el poeta recolza sobre la vibració de la seva guitarra. L’experiència musical es va anar intercalant amb la literària de manera orgànica i va evidenciar influències clares de mestres ancestrals com Bob Dylan (sense la seva mala llet) i fins i tot d’altres músics com Passenger, que posen el toc occidental a l’orientalisme que flotava en l’atmosfera de l’Astrolabi. Amb tot, el protagonista de la nit va acabar per regalar als assistents un parell de versions d’Oasis i Hoobastank, que van aconseguir que uns quants dels presents ens uníssim per fer de veus secundàries a en Pere al ritme de Dont Lock Back In Anger dels Gallaghers i The Reason dels americans.\nPel que fa a la vessant literària de la vetllada, la presentació del llibre va portar, com és costum, lectures de parts d’aquest; no obstant això, si tenim en compte que L’oracle del drac és un llibre que es basa en la configuració i les profecies de l’I Ching, aquesta era una presentació poc usual. L’antic llibre oracular xinès s’emprava no per predir el futur sinó més aviat per definir les decisions que el determinaran a partir de seixanta-quatre possibilitats; i així ho va explicar en Pere, en una xerrada que va esdevenir quasi un curs express de filosofia oriental.\nAmb tot, en Pere va involucrar als presents convidant-nos a imposar preguntes a l’Oracle del drac sobre el nostre futur. Com que sóc poruc de mena, jo no hi vaig intervenir perquè sóc del parer que l’avenir es gaudeix més tal com raja, sense spoilers; però hi van haver diverses preguntes amb les seves respostes que van sorprendre i qui sap si determinar el rumb vital d’alguns dels presents en aquella petita sala folrada de vaixells, ulls de bou i cartes de navegació. Si bé és cert que el divendres a la nit no li vaig preguntar res a l’oracle, avui sí que ho he fet abans d’escriure aquest text, li he imposat la següent qüestió: què passarà si escric aquest article? La resposta ha sigut Pi (la gràcia, allò agraciat), i en Pere ho tradueix amb aquest breu poema:\nLlavors que deixava\nvaig veure un foc distant.\ni la flama\na la pregunta de la llum.\nSeràs una resposta\no sols un altre engany?\nEl resultat final l’esteu llegint, no sé si gaire agraciat o no, però si agraït per una bafarada de literatura i música desbordants d’intimitat, frescor i sinceritat creativa.